Amagi Brilliant Park

— Yuka Nakacimanın rəssamlığı ilə Şoci Qato tərəfindən yazılan ranobe seriyası. Ranobe seriyası Seyya Kanie adlı narsist oğlanın Mapl adlı fentezi ölkəsindən gələnlər tərəfindən təşkil olunmuş Amaqi Brilyant Parkını xilas etməyə çalışmasından bəhs edir. İlk cildi 20 fevral 2013-cü ildə *[[Fujimi Shobo]]* nəşriyyatı tərəfindən *Fujimi Fantasia Bunko* imprinti altında buraxılmışdır. 18 iyun 2016-cı ilə kimi isə 8 cildi nəşr olunmuşdur. *"Amagi Brilliant Park: Maple Summoner"* adlı spin-off ranobesinin isə 2014-2015-ci illərdə 3 cildi çapdan çıxmışdır.

Üç manqa adapastiyası istehsal olunmuşdur. Kimitake Yoşioka tərəfindən hazırlanan birinci manqa *[[Fujimi Shobo]]* tərəfindən 2014-cü ilin fevralında 2016-cı ilin sentyabrına kimi nəşr olunmuşdur. Koci Azuma tərəfindən istehsal olunmuş ikinci manqa 2014-cü ilin mayından *[[Fujimi Shobo]]* tərəfindən nəşr olunur. Ami Hakui tərəfindən hazırlanan üçüncü manqa 2014-cü ildən *Kadokawa* tərəfindən çap olunur. *[[Kyoto Animation]]* tərəfindən istehsal olunmuş anime serialı adaptasiyası Yaponiyada 6 oktyabr 2014-cü ildən 25 dekabr 2014-cü ilə kimi kimi yayımlanmışdır. Anime Şimali Amerikada *Sentai Filmworks*, Avstraliya və Yeni Zelandiyada *Madman Entertainment*, Böyük Britaniyada *Animatsu Entertainment* tərəfindən lisenziyalaşdırılmışdır.

## Məzmun
Seyya Kanie yaraşıqlı, bacarıqlı və ağıllı lisey tələbəsidir. Lakin narsist şəxsiyyətinə görə heç bir dostu yoxdur. Bir gün İsuzu Sento adlı müəmmalı qız onu görüşə dəvət edir və maliyyə problemləri üzündən bağlanmaq ərəfəsində olan Amaqi Brilyant Parkı adlı əyləncə parkına aparır. Məlum olur ki, bu əyləncə parkı əslində Mapl adlı sehrli krallıqdan gəlmiş sakinlər tərəfindən qurulub. Onlar əyləncə parkında insanları əyləndirərək sehr enerjisi toplayırlar. Əgər park bağlanarsa, o zaman Mapl sakinləri insanların diyarında yaşaya bilməzlər.

Parkı bağlanmaqdan xilas etmək istəyən Mapl şahzadəsi Latifa Flürantsa Seyyaya parkın yeni direktoru olmağı və bacarıqlarından istifadə edərək parkı xilas etməyi təklif edir. Seyya əvvəlcə tərəddüd etsə də, sonda təklifi qəbul etməli olur. Parkın bağlanmaması üçün qoyulan şərt sadəcə 3 ay ərzində 250.000 ziyarətçi çəkməkdir.

## Personajlar
### Əsas
;
:
:Seyya seriyanın baş qəhrəmanıdır. Çox ağıllı, əla refleksləri olan və narsist şəxsiyyət malik lisey tələbəsidir. Uşaq ikən əyləncə sahəsində işləmiş və səhnə adı Seyya Kodama olmuşdur. İsuzuya görə hər bir valideyn bu cür uşaqla fəxr edə bilərdi. Buna baxmayaraq, Seyya İsuzuya artıq "öldüyünü" deyir. Latifah Seyyanı öpərək ona insanların nə düşündüklərini eşitməyə yarayan sehr verir, lakin bu sehr bir insanda sadəcə bir dəfə yarayır. Uşaq ikən Seyya bir dəfə Latifa ilə qarşılaşmışdı, lakin onun lənəti haqqında öyrənənə qədər bunu xatırlamır. Onun adı Kanye Vest ilə əlaqədardır.

;
:
:Kral mühafizəçisidir. Seyyaya onunla birlikdə görüşə çıxmağa və Amaqi Brilyant Parkına getməyə məcbur edir. Stoist şəxsiyyətə malikdir, nadir hallarda emosiyalarını büruzə verir. Buna baxmayaraq, çox həssasdır. Seyyanın gəlişinə qədər parkı o idarə edirdi, lakin kral mühafizəçisi kimi aldığı tərbiyəyə və işçilər arasındakı mənfi reputasiyasına görə işinin öhdəsindən layiqincə gəlməmişdir. Seyyanın gəlişindən sonra onun katibəsi olur. Seyya ilə tanış olandan sonda şəxsiyyətində az da olsa dəyişiklik olur və ona qarşı sevgi hisləri bəsləməyə başlayır, lakin bunu etiraf etməkdən imtina edir. İsuzu Şteynberqer adlı sehrli ağızdan doldurmalı tapança gəzdidir. Tapança sehrli olduğundan bədəninin içərisində saxlayır və istədiyi yerdən çıxara bilər. Tapança üçün müxtəlif sehrli güllələr qoyula bilər. Güllərin müxtəlif effektləri olur: bəzi güllələr yaddaşı poza, bəziləri isə sadəcə ağrıya səbəb ola bilər.

;
:
:Mapl diyarının şahzadəsidir. Seyyanı öpərək ona sehrli güc verir. Trikenə görə Latifa Mofflın qardaşı qızıdır. Bədəni çox zəif olduğundan sehrli barikada ilə çevrlənmiş bağçasını tərk edə bilmir. Ranobedə Latifa kordur. Belə ki, onun bədəni bir sehrbaz tərəfindən lənətlənib. Lənətə görə onun yaddaşı və yaşı hər il yenilənir, bu isə o deməkdir ki, Latifa artıq 10 ildən çoxdur ki, 14 yaşındadır. Onun adı Kuin Latifa ilə əlaqəlidir.

### İşçilər
#### Talismanlar
;
:
:Papaqlı siçan formasında olan şəkər pərisidir. Amaqi Brilyant Parkının əsas talismanıdır. Seyyanı sevmir. Latifanın əmisidir və həmişə onu qorumağa çalışır. Görünüşü *"[[Full Metal Panic? Fumoffu]]"* seriyasının uydurma talismanı Banto ilə eynidir (bu anime də Kyoto Animation tərəfindən çəkilmiş və eyni müəllifin – Şoji Qatonun ranobesinə əsaslanır). Kimsə onu Bontanın saxta forması adlandıranda əsəbləşir. Moffl sevimli bacısı ilə evləndiyi üçün Latifanın atasına nifrət edir.

;
:
:Qoyun formasında olan musiqi pərisidir. Parkın talismanlarından biridir. Kobud xasiyyəti var. Skripkada çala bilir. O, qızına himayədarlıq etmək üçün həyat yoldaşı ilə boşanıb.

;
:
:Çəhrayı pomeran iti formasında olan çiçək pərisidir. Parkın talismanlarından biridir. Gənc qadınlara qarşı tamahı var. Partlayıcı maddələr haqqında məlumatı var.

;
:
:Göy timsah formasında olan pəridir. Parkın talismanlarından biridir.

;
:
:Safsar formasında olan çiçək pərisidir. On il öncə səhvən "Ruby's Trial by Fire" adlı attraksionda xəzinə axtararkən ilişdikdən sonra burada qalıb anime və manqa baxmağa qərar vermişdir.

;
:
:Köpəkbalığı formasında olan pəridir. Suya girəndə çox qorxulu görünüşə malik olur. Seyyanın ona güzgüyə baxmağa məcbur etməsinə qədər belə bacarığa malik olduğundan xəbərsiz idi.

#### Elementario
;
:
:Su pərisi və Elementario pərilərinin lideridir. Muse çox enerjili və nikbin şəxsiyyətə malikdir, üzündən gülüş əskik olmur. Elementarionun az olan populyarlığına baxmayaraq səylə çalışır. Dörd pəri içərisində ən yaxşı mahnı ifa edəndir.

;
:
:Külək pərisidir. Ağlı bir qarış havadadır, lakin performanslarına görə ən yaxşısıdır. Danışığında bəzən Çin deyimlərindən istifadə edir.

;
:
:Torpaq pərisidir. Stoist şəxsiyyətə malikdir və *[[yaoy]]* janrı ilə maraqlanır. Tamamilə bacarıqsız kimi göstərilir.

;
:
:Alov pərisidir. Elementarionun çıxışlarında tənbəl davranır və nikbin deyil. Telefonundan çox istifadə edir, hətta Elementario pəriləri arasında telefonda ən sürətli mesaj yazan pəridir.

#### Digər işçilər
;
:
:Sarı triseratops formasında olan eynəkli pəridir. Satışlardan məsuldur və bir az pozğundur.

;
:
:Parkın baş mühasibidir.

;
:
:Qayka açarı formasında olan pəridir. Mühəndislik şefidir.

;
:
:Baş təhlükəsizlik əməkdaşıdır. Adi insandır və güləş maskası geyinir.

;
:
:Ət formasında olan pəridir. Ərzaq tədarükündən o məsuldur.

;
:
:Samuray zirehi geyinmiş və delfin formasında olan pəridir. *Splash Ocean* attraksionunda işləyir.

;
:
:Tərk edilmiş "Ruby's Trial by Fire" attrassionunda yaşayan böyük qırmızı əjdahadır. Lakin daha sonra başqa attraksionda fəaliyyət göstərməyə başlayır. Böyük ölçüsünə və görünüşünə baxmayaraq, ağlağandır və yaxşı uçmur, lakin səylə işləyir.

;
:
:Köstəbəyə bənzər pərilərdən ibarət, qəddar imperiya tərəfindən təqib edilən və parkda sığınacaq tapan Qazıcıların lideridir. Artıq imperiyanın mövcud olmadığını öyrənəndən sonra parkda könüllüklə işləməyə razılıq verirlər.

;
:
:Heyvan videolarında çəkilmiş və işçi çatışmazlığına görə cəlb edilmiş mehriban qızdır.

;
:
:İşçi çatışmazlığını aradan qaldırmaq üçün cəlb edilmiş bir başqa qızdır. Lakin onun böyük qardaşı ona işləməyə icazə vermir. Hovuz bölgəsinin yaxınlığındakı dondurma stendində işləyir.

;
:
:Amagi High-dan gəlmiş utancaq qızdır. İsuzu və Kaniedən daha gəncdir. İşçi çatışmazlığını aradan qaldırmaq üçün cəlb edilmiş sonuncu şəxsdir. Çənə ilə birlikdə işləyir. Kanieyə qarşı sevgi hisləri var.

;
:
:Mapl diyarının piratıdır. Fil formasındadır və dəmir bığı var.

### Digər
;
:
:Mapl diyarının kralının əmri ilə güclü əjdahanı öldürən sehrbazdır. Kral ona əjdahanı öldürmək əvəzində Latifanı vəd edir. Lakin kral Latifanı verməkdən imtina etdiyindən Takaya Latifanı lənətləmiş və indiki vəziyyətinə düşməsinə səbəbkar olmuşdur. O daha sonra Amaqi Brilyant Parkını satın almaq istəyən *Amagi Development* şirkətinin işçisi kimi maskalanır.

;
:
:Seyyanın xalası və qoruyucusudur.

;
:
:*"Savage"* restoranında işləyən qadın ofisiantdır. Tez-tez Moffl, Makaron və Tiramiyə xidmət verir.

## Media
### Ranobe
Ranobe seriyası Yuka Nakacimanın rəssamlığı ilə Şoci Qato tərəfindən yazılmışdır. Şoci Qato bu ranobe üzərində işlədiyini 2011-ci ilin dekabrında açıqlamışdı. İlk cildi 20 fevral 2013-cü ildə *[[Fujimi Shobo]]* nəşriyyatının *Fujimi Fantasia Bunko* imprinti altında buraxılmışdır. 18 iyun 2016-cı ilə kimi 8 cildi buraxılmışdır.

Kimitake Yoşiokanın rəssamlığı ilə  adlı spin-off ranobe seriyası istehsal olunmuşdur. *[[Fujimi Shobo]]* nəşriyyatı tərəfindən 18 oktyabr 2014-cü ildən 20 fevral 2015-ci ilə kimi 3 cildi buraxılmışdır.

#### Cild siyahıları
**Amagi Brilliant Park** 

**Amagi Brilliant Park: Maple Summoner** 

### Manqa
Üç manqa adaptasiyası istehsal olunmuşdur. Kimitake Yoşiokanın rəssamlığı ilə istehsal olunmuş birinci manqa adaptasiyası *[[Fujimi Shobo]]* nəşriyyatının *"[[Monthly Dragon Age]]"* jurnalının 8 fevralda buraxılmış 2014-cü il mart buraxılışında nəşr olunmağa başlamışdır. Manqanın ilk tankobon cildi 7 iyun 2014-cü ildə buraxılmışdır. 8 oktyabr 2016-cı ilə kimi isə 6 cildi çapdan çıxmışdır.  adlı yonkoma manqası *"[[Monthly Dragon Age]]"* jurnalının 9 mayda buraxılmış 2014-cü il iyun buraxılışında nəşr olunmağa başlamışdır. Rəssamı Koci Azumadır. Yonkoma seriyasının 2 cildi buraxılmışdır. Üçüncü manqa adaptasiyası isə Ami Hakuinin rəssamlığı ilə  tərəfindən yazılır və  adlanır. Bu manqa 2014-cü ildə *Kadokawa* şirkətinin *ComicWalker* saytında onlayn şəkildə yayımlanmağa başlamışdır. Üç cildi buraxılmışdır.

#### Cild siyahıları
**Amagi Brilliant Park** 

**Amagi Brilliant Park? Fumo** 

**Amagi Brilliant Park The Animation** 

### Anime
Anime serialı adaptasiyası 2014-cü ilin yanvarında anons edilmişdir. Anime Yasuhiro Takemotonun rejissorluğu ilə *[[Kyoto Animation]]* studiyası tərəfindən çəkilmiş və 6 oktyabr 2014-cü ildən 25 dekabr 2014-cü ilə kimi TBS, TBC, RKB, MBS, CBC, BS-TBS, TUT kanalları, eləcə də, *[[Crunchyroll]]* vasitəsilə yayımlanmışdır. Açılış mahnısı Akino ilə bless4 tərəfindən ifa olunan  mahnısıdır Bağlanış mahnısı isə Yuka Aysaka, Tomoyo Kurosava, Şiori Mikami və Minami Tsudadan ibarət *Brilliant4* seyyu qrupu tərəfindən ifa olunan  mahnısıdır. Bundan əlavə, 26 iyun 2015-ci ildə buraxılmış 7-ci BD/DVD cildinə OVA seriyası və bütün BD/DVD cildlərinə *"Amagi Brilliant Park: Wakuwaku Mini Theater - Rakugaki Backstage"* adlı qısa anime seriyaları daxil edilmişdir.

Anime Şimali Amerikada *Sentai Filmworks* tərəfindən, Böyük Britaniyada *Animatsu Entertainment* tərəfindən, Avstraliya və Yeni Zelandiyada isə *Madman Entertainment* tərəfindən lisenziyalaşdırılmışdır.

#### Seriya siyahısı

## İstinadlar

## Xarici keçidlər
* 
*''Amagi Brilliant Park'' TBS-də 
*